
                    Bd. C.D. Loga nr. 1, Timişoara, tel: +40 256 – 408.383, e-mail simona.balan@primariatm.ro 

RAPORT DE SPECIALITATE
privind aprobarea listei de repartizare a locuințelor construite în Timișoara, str. Ion Ionescu de la Brad nr.1/E, realizate de către Agenția Națională pentru Locuințe, destinate închirierii în mod exclusiv specialiștilor în sănătate 

Prin HCLMT nr.452/20.09.2022 au fost aprobate:

· Lista solicitanților care au acces la locuință prin îndeplinirea prevederilor de la pct. A ’’Criterii de acces la locuință” din cadrul “Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii specialiștilor din sănătate, în municipiul Timișoara
· Lista solicitanților care nu au acces la locuință deoarece nu îndeplinesc criteriile prevederilor de la pct. A ’’Criterii de acces la locuință” din cadrul “Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii specialiștilor din sănătate, în municipiul Timișoara
· Lista de prioritate în soluționarea cererilor și în repartizarea locuințelor construite de către Agenția Națională pentru Locuințe în municipiul Timișoara, destinate închirierii în mod exclusiv specialiștilor în sănătate,
Acestea au publicate prin afișare la avizierele și pe site-ul Primăriei Municipiului Timișoara, la data de 04.10.2022, contestațiile putând fi depuse în termen de 7 zile de la publicarea acestora.

Deoarece în termenul prevăzut nu au fost înregistrate contestații, la data de 02.11.2022 au fost invitate persoanele înscrise  pe Lista de prioritate în soluționarea cererilor și în repartizarea locuințelor construite de către Agenția Națională pentru Locuințe în municipiul Timișoara, destinate închirierii în mod exclusiv specialiștilor în sănătate, cărora le-au fost prezentate planurile pe etaje ale blocului situat în str. Ion Ionescu de la Brad nr.1/E, pentru a-și exprima opțiunea, în ordinea de prioritate de pe listă, luându-se în considerare prevederile art.15 din HG nr.962/2001 

Potrivit art.15 alin.6 din HG nr.962/2001 modificată și completată, Lista de repartizare a locuințelor se întocmește prin preluarea solicitanților înscriși în lista de prioritate stabilită, urmărindu-se asigurarea spațiului locativ la care au dreptul solicitanții de locuință și evitându-se repartizarea unor spatii excedentare. Pentru stabilirea numărului de camere la care au dreptul solicitanții de locuință se aplică prevederile Legii locuinței nr.114/1996, republicată, cu modificările și completările ulterioare, cu privire la exigențele minimale în asigurarea spațiului locativ pe număr de persoane.

Totodată solicitanții au reconfirmat îndeplinirea criteriilor de acces la locuință în conformitate cu H.G. nr.962/2001 modificată și completată și Regulamentul de lucru al Comisia de analiză a dosarelor depuse de petenți în vederea repartizării unei locuințe realizate de către ANL, destinate închirierii exclusiv pentru tineri specialiști în sănătate, anexa la Dispoziția Primarului nr. 453/12.04.2021.


Ca urmare s-a întocmit la data de 02.11.2022 un proces-verbal având ca anexă lista cu opțiunea exprimată de fiecare solicitant, asumată prin semnătura.  
Potrivit prevederilor ar.15 alin.(7) din HG nr.962/2001 modificată și completată, ”Lista de repartizare a locuințelor se supune aprobării, după caz, consiliului local al comunei, orașului, municipiului, respectiv al sectorului municipiului București, consiliului județean, Consiliului General al Municipiului București sau conducătorului autorității administrației publice centrale din domeniul învățământului ori din domeniul sănătății și va fi dată publicității prin afișare la un loc accesibil publicului. ”
Având în vedere prevederile legale, considerăm că proiectul de hotărâre privind aprobarea listei de repartizare a locuințelor construite în Timișoara, str. Ion Ionescu de la Brad nr.1/E, realizate de către Agenția Națională pentru Locuințe, destinate închirierii în mod exclusiv specialiștilor în sănătate, îndeplinește condițiile pentru a fi supus dezbaterii și aprobării plenului consiliului local.

